ADVENT U PULI 2021.

S obzirom na epidemiološku situaciju, manifestacija će se održati na više dislociranih lokacija diljem centra grada, kako se ne bi na istoj lokaciji okupljao veći broj posjetitelja.

Prijedlog programa po lokacijama:

1. FORUM

Na Trgu Forum predviđeno je postavljanje klizališta te ispred TZ Pula dvije drvene kućice i pripadajući visoki stolovi s razmakom za obavljanje ugostiteljske djelatnosti.

1. GIARDINI

Na donjem dijelu Giardina predviđeno je postavljanje 6 drvenih kućica za obavljanje ugostiteljske/ trgovinske djelatnosti (2x2m, 3x2, heksagon), a ispred kule visoki stolovi i palete za sjedenje, te duž Giardina svjetleći ukrasi i zvučnici za reprodukciju glazbe.

1. TRG PORTARATA

Na Trgu Portarata predviđeno je postavljanje blok kućica (dvije po 4x3m) s pripadajućom terasom na poziciji terase ugostiteljskog objekta Rustica te nasuprot, prema početku Giardina jedna kućica 3x2m i jedna 2x2m za obavljanje ugostiteljske djelatnosti. Na dijelu Trga Portarata prema Usponu sv. Stjepana previđeno je postavljanje podesta veličine 9x4m (za potrebe predstavljanja udruga grada Pule), te svjetleći bor na istoj poziciji kao i prijašnjih godina (kameni krug ispred stepenica) te zvučnici za reprodukciju glazbe.

1. DANTEOV TRG

Na Danteovom trgu predviđeno je postavljanje 2 drvenih kućica veličine 2x2 za potrebe ugostiteljske djelatnosti, te visoki stolovi/bačve (s razmakom). Na ovoj lokaciji u periodu održavanja manifestacije, ukoliko situacija bude dozvolila, održati će se do 10 promenadnih nastupa DJ-a, do određene satnice.

1. PARK GRADA GRAZA

Nova lokacija ovogodišnje manifestacije je i Park grada Graza gdje je predviđeno održavanje programa za djecu. Unutar parka predviđeno je postavljanje tri drvene kućice veličine 2x2m te jedna 3x2m za potrebe obavljanja ugostiteljske/trgovinske djelatnosti. Uz kućice, na lokaciji predviđeni su dječji svjetleći ukrasi, kućica Djeda Mraza te pozornica za održavanje dječjih programa.